Forradalmi felfedezés: ÍGY tájékozódnak a KUTYÁK - Quebeck.eu
Blog :: Érdekességek 2020. július 21., kedd 22:14 quebeck, Szenvedélyünk a kutya
Sokáig azt gondoltuk, hogy az ebek az ösztöneikre, a szaglásukra, valamint a saját maguk által hátrahagyott minták alapján tájékozódnak. Megdőlni látszik ez az elmélet…
A Cseh Élettudományi Egyetem érdekes kísérlete azt bizonyítja, hogy a kutyák bizony a föld mágneses mezejét használják a leggyakrabban erre a célra. Az állításukat két módon támasztották alá: Az első kísérletük során 4, a másodikban 27 négylábút szereltek fel nyomkövetővel, majd terepre vitték őket, és ott hagyták őket szabadon mozogni, egy feladat kivételével. Ez pedig egy állat szagának a nyomonkövetése volt, majd a visszatérés a kiindulási ponthoz.
A visszatérés megválasztása az állatokra volt bízva: volt, amelyik a szagminta nyomán indult vissza, és volt, amelyik ismeretlen úton, „felderítés” alapján. Utóbbiaknál megfigyelték, hogy minden ezt választó kutya egyforma viselkedési mintát produkált, és észak-déli irányban történő szaladgálás során tájolta be magát. A kutatók mindent kiértékelve úgy vélik, hogy ez az észak-déli irányú mozgás a bizonyíték arra, hogy az ember legjobb barátja a földi mágnesességet használja a tájékozódáshoz.